
ที่ ยล  ๗๕๑๐๒/ ๒๖๙ 





           ที่ทำการองค์การบริหารส่วนตำบลปุโรง







                     อำเภอกรงปินัง  จังหวัดยะลา  ๙๕๐๐๐
                   ๘   พฤษภาคม  ๒๕๕๖
เรื่อง    ขอความอนุเคราะห์ประชาสัมพันธ์  
เรียน   ประธานคณะกรรมการหอกระจายข่าว  หมู่  ๑ , หมู่  ๒ , หมู่  ๓  และหมู่  ๔ 
ด้วยองค์การบริหารส่วนตำบลปุโรง   มีความประสงค์จะดำเนินการจ้างเหมาโครงการ  จำนวน  ๒  โครงการ  โดยวิธีพิเศษ  ดังนี้ 
๑. โครงการปรับปรุงซ่อมแซมสุเหร่าบ้านบูเกะดาตู  ณ  หมู่ที่  ๑  บ้านโฉลง  ตำบลปุโรง  อำเภอกรงปินัง  จังหวัดยะลา  ตามแบบที่ อบต.กำหนด  เนื่องจากสถานที่ทรุดโทรม  คับแคบ  ไม่เอื้อต่อการปฏิบัติศาสนกิจ        (ราคากลาง  ๘๑,๐๐๐.- บาท)
๒. โครงการต่อเติมอาคารเอนกประสงค์โรงเรียนตาดีกาอัลอีบาดาตุลอิสลามียะห์  พื้นที่รวมกัน       ไม่น้อยกว่า ๒๗  ตารางเมตร จำนวน ๑ หลัง  ณ หมู่ที่  ๔  บ้านลูโบ๊ะกาโล  ตำบลปุโรง  อำเภอกรงปินัง  จังหวัดยะลา  ตามแบบที่ อบต.กำหนด  เพื่อส่งเสริมการจัดให้มีสถานที่จัดกิจกรรมการเรียนการสอนตาดีกาในตำบล  ตอบสนองความต้องการของประชาชนในพื้นที่  (ราคากลาง  ๑๑๑,๐๐๐.- บาท)
ดังนั้น  องค์การบริหารส่วนตำบลปุโรง  ขอให้ท่านผู้มีอาชีพรับจ้างเหมาดังกล่าวเสนอราคาและรายละเอียดการจัดจ้างโครงการดังกล่าวข้างต้น โดยสามารถนำหลักฐานการเสนอราคาและรายละเอียดต่างๆ เสนอต่อองค์การบริหารส่วนตำบลปุโรง  ในวันที่  ๑๕  พฤษภาคม  ๒๕๕๖  ระหว่างเวลา  ๐๘.๓๐ - ๑๒.๐๐ น. ณ ส่วนการคลังองค์การบริหารส่วนตำบลปุโรง  หรือติดต่อสอบถามรายละเอียด ได้ที่หมายเลขโทรศัพท์ ๐-๗๓๒๐-๑๑๖๔  ในวันและเวลาราชการ
กำหนดพิจารณาผลเสนอราคา   ในวันที่  ๑๕  พฤษภาคม  ๒๕๕๖   เวลา  ๑๓.๓๐ น.  เป็นต้นไป       ณ  ส่วนการคลัง  องค์การบริหารส่วนตำบลปุโรง
                     จึงเรียนมาเพื่อโปรดทราบ  และประชาสัมพันธ์ต่อไป
        ขอแสดงความนับถือ







      รอซาลี
             (นายรอซาลี      ปุโรง)

               นายกองค์การบริหารส่วนตำบลปุโรง
ส่วนการคลัง   (งานพัสดุ)
โทรศัพท์.  ๐-๗๓๒๐-๑๑๖๔

 “ยึดมั่นธรรมาภิบาล  บริการเพื่อประชาชน”
